30.12.2022
EL
Επίσημη Εφημερίδα της Ευρωπαϊκής Ένωσης
C 498/49
...και θα επικεντρώνεται σε μια αυθεντική σύμπραξη εμπιστοσύνης με τους οργανισμούς τοπικής αυτοδιοίκησης... 47.
διακρίνει έναν βαθμό συγκεντρωτισμού στην πολιτική συνοχής της περιόδου 2021-2027 και κάποια υπονόμευση της αρχής της σύμπραξης και του ρόλου των περιφερειακών αρχών στον καθορισμό των επενδυτικών αναγκών στο πλαίσιο των επιχειρησιακών προγραμμάτων· 48.
χαιρετίζει την πρόθεση που προβάλλεται στην έκθεση για τη συνοχή να ενισχυθεί η πολυεπίπεδη διακυβέρνηση και η αρχή της σύμπραξης· 49.
υποστηρίζει την πρόσφατη σχετική πρωτοβουλία για μια ευρωπαϊκή κοινότητα πρακτικών σύμπραξης 2021-2027, που αναμένεται να επιφέρει σημαντικές βελτιώσεις στον ευρωπαϊκό κώδικα δεοντολογίας για την εταιρική σχέση· 50.
επισημαίνει τη μοναδική προσέγγιση της πολιτικής για τη συνοχή, σύμφωνα με την οποία τα επιχειρησιακά προγράμματα των ΕΔΕΤ βασίζονται σε ανάλυση των κατά τόπους αναγκών που καθορίζονται σε τοπικό επίπεδο και ακολουθούν μια πλήρως συμμετοχική και δημοκρατική διαδικασία, σε αντίθεση με τα εθνικά σχέδια ανάκαμψης που υποστηρίζονται από τον ΜΑΑ, τα οποία σχεδιάστηκαν σε μεγάλο βαθμό χωρίς τη συμμετοχή των περιφερειών· 51.
ως εκ τούτου, καλεί την Επιτροπή να αναβαθμίσει τον ρόλο των περιφερειών στη διαχείριση των ΕΔΕΤ και να ενισχύσει τις νομοθετικές διατάξεις που συνδέονται με τη σύμπραξη, ιδίως ενόψει της περιόδου μετά το 2027· Η πολιτική συνοχής ως μέσο αντιστροφής της δημογραφικής παρακμής στην ενδοχώρα και στις αγροτικές και ορεινές περιοχές 52. εκφράζει την ανησυχία της για τη σταδιακή γήρανση του πληθυσμού, τη μείωση των ποσοστών γεννήσεων και την ερήμωση των περιοχών της ενδοχώρας, ιδίως των αγροτικών και των ορεινών περιοχών· 53. σημειώνει ότι οι οικονομικές και κοινωνικές αναταραχές, με πιο πρόσφατες αυτές που προκάλεσαν η πανδημία COVID-19 και η σύγκρουση στην Ουκρανία, επηρεάζουν τις μελλοντικές προσδοκίες των νέων· 54.
τονίζει τη σημασία της χάραξης μιας στρατηγικής της ΕΕ για τη δημογραφία, λαμβάνοντας ιδίως υπόψη τις ευκαιρίες που προσφέρουν οι νόμιμες μεταναστευτικές ροές εντός της Ένωσής μας, με παράλληλη ενίσχυση του συντονισμού σε θέματα παράνομης μετανάστευσης και παροχή στήριξης και προστασίας στους πρόσφυγες· Ιδιαίτερη προσοχή στις περιφέρειες που πλήττονται από μόνιμα γεωγραφικά μειονεκτήματα 55. εκφράζει τη λύπη της για το γεγονός ότι η έκθεση για τη συνοχή εξετάζει πολύ επιφανειακά τις προκλήσεις που αντιμετωπίζουν οι περιφέρειες με μόνιμα γεωγραφικά μειονεκτήματα και οι εξόχως απόκεντρες περιφέρειες· 56.
ζητά να δοθεί ιδιαίτερη προσοχή στις περιφέρειες με μόνιμα γεωγραφικά μειονεκτήματα, όπως αυτά ορίζονται στο άρθρο 174 της ΣΛΕΕ, δηλαδή κυρίως οι νησιωτικές, οι αραιοκατοικημένες, οι διασυνοριακές και οι ορεινές περιοχές, και στις εξόχως απόκεντρες περιφέρειες σε κάθε σχέδιο μεταρρύθμισης σχετικά με το μέλλον της πολιτικής για τη συνοχή· 57. τονίζει το σημαντικό έργο που έχει επιτελέσει το Ευρωπαϊκό Κοινοβούλιο όσον αφορά το ζήτημα της συνοχής των νησιωτικών περιοχών και αναγνωρίζει τη σημασία ενός συμφώνου των ευρωπαϊκών νησιών· 58.
όσον αφορά τις αγροτικές περιοχές, χαιρετίζει το γεγονός ότι η έκθεση για τη συνοχή αναγνωρίζει την ενδεχομένως αρνητική επίδραση των δημογραφικών μεταβολών επί της συνοχής στην Ευρώπη· επί του προκειμένου, ζητά από την Ευρωπαϊκή Επιτροπή να ενισχύσει στο μέλλον την παρέμβαση των χρηματοδοτήσεων και μέσων της πολιτικής για τη συνοχή και των στρατηγικών σχεδίων της κοινής γεωργικής πολιτικής (ΚΓΠ), ιδίως με τη θέσπιση κατώτατων ορίων λαμβάνοντας υπόψη το ποσοστό του πληθυσμού και την έκταση των αγροτικών περιοχών σε ολόκληρη την ΕΕ, για τις περιοχές που αναγνωρίζονται στο άρθρο 174 και τις συνεργασίες μεταξύ αστικών και αγροτικών περιοχών, καθώς η καθεμιά από αυτές διαθέτει συγκριτικά και συμπληρωματικά πλεονεκτήματα για την αρμονική τοπική ανάπτυξη· 59. ταυτόχρονα υπογραμμίζει τον θετικό ρόλο που διαδραματίζουν οι μητροπολιτικές περιφέρειες στη διασφάλιση συνεκτικής ανάπτυξης μέσω της διανομής πλούτου και οφελών σε μια δεδομένη περιοχή και της δημιουργίας πιο αποτελεσματικών δεσμών μεταξύ αστικών και αγροτικών περιοχών.
Επαναλαμβάνει ότι το κατά κεφαλήν ΑΕγχΠ δεν παρέχει πλήρη εικόνα του επιπέδου ανάπτυξης και συνιστά τη χρήση της μεθοδολογίας του Δείκτη Κοινωνικής Προόδου (SPI) για τον εντοπισμό των πιο επειγουσών προκλήσεων που πρέπει να χρηματοδοτηθούν στις μητροπολιτικές περιφέρειες από τους πόρους της πολιτικής συνοχής (2)·
(2)
Γνωμοδότηση της ΕτΠ με θέμα «Οι προκλήσεις των μητροπολιτικών περιφερειών και η θέση τους στη μελλοντική πολιτική συνοχής μετά το 2020» (ΕΕ C 79 της 10.3.2020, σ.
8).